## Odluka o plaćama i drugim primanjima sudaca Ustavnog suda Republike Hrvatske i drugih dužnosnika koje imenuje i razrješuje Sabor Republike Hrvatske

### NN 11/1996 (9.2.1996.), Odluka o plaćama i drugim primanjima sudaca Ustavnog suda Republike Hrvatske i drugih dužnosnika koje imenuje i razrješuje Sabor Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 3. Zakona o utvrđivanju plaće i drugih
primanja dužnosnika ("Narodne novine", br. 60/92., 75/92. i 58/93.).
Zastupnički dom Sabora Republike Hrvatske na sjednici 1. veljače
1996. donio je

## **ODLUKU**

### **O PLAĆAMA I DRUGIM PRIMANJIMA SUDACA USTAVNOG SUDA REPUBLIKE HRVATSKE I DRUGIH DUŽNOSNIKA KOJE IMENUJE I RAZRJEŠUJE SABOR REPUBLIKE HRVATSKE**

I.

Koeficijenti za utvrđivanje plaće sucima Ustavnog suda Republike
Hrvatske i drugim dužnosnicima koje imenuje i razrješuje Sabor Republike
Hrvatske (u daljnjem tekstu: dužnosnici) određuje se u sljedećim
vrijednostima:

1. predsjednik Ustavnog suda Republike

Hrvatske 12,00

2. sudac Ustavnog suda Republike Hrvatske 11,00

3. guverner Narodne banke Hrvatske 11,00

4. glavni državni revizor 10,00

5. pučki pravobranitelj 10,00

6. direktor Hrvatske radiotelevizije 9,50

7. direktor Hrvatske izvještajne novinske

agencije - HINA 9,50

8. tajnik Sabora Republike Hrvatske 9,00

9. zamjenik pučkog pravobranitelja 9,00

10. zamjenik guvernera Narodne banke

Hrvatske 9,00

11. ravnatelj Agencije za zaštitu tržišnog

natjecanja 9,00

12. zamjenik direktora Hrvatske izvještajne

agencije - HINA 8,50

13. zamjenik tajnika Sabora Republike Hrvatske 8,00

14. tajnik Županijskog doma Sabora 8,00

15. viceguverner Narodne banke Hrvatske 8,00

16. zamjenik tajnika Županijskog doma Sabora

Republike Hrvatske 7,00

II.

Mjesečna plaća dužnosnika iz točke 1. ove Odluke
utvrđuje se množenjem pripadajućeg koeficijenta s osnovicom koju
utvrđuje Vlada Republike Hrvatske u skladu s propisima i kolektivnim
ugovorom.

Iznos plaće utvrđen u skladu sa stavkom 1. ove točke
povećava se za 0,5% za svaku navršenu godinu radnog staža, a najviše
do 20%.

III.

Dužnosnici iz točke I. ove Odluke imaju, na osobni obrazloženi
zahtjev, pravo na naknadu za odvojeni život od obitelji, kao i naknadu
troškova prijevoza u mjesto stanovanja obitelji u vrijeme tjednog odmora
i državnih blagdana.

IV.

Dužnosnici iz točke 1. ove Odluke imaju pravo na naknadu troškova
za službeno putovanje (dnevnica, troškova noćenja i troškova prijevoza)
odgovarajućom primjenom odredaba članka 14. do 18. Zakona
o pravima zastupnika u Saboru Republike Hrvatske.

V.

Dužnosnici iz točke I. ove Odluke imaju pravo naknade troškova
prijevoza na posao i s posla i na naknadu troškova prehrane za vrijeme
posla, primjenom odgovarajućih propisa.

VI.

Ostala primanja iz radnog odnosa dužnosnici iz točke I. ove Odluke
ostvaruju na način i uz uvjete propisane za djelatnike u tijelima
u kojima obavljaju dužnost.

VII.

Rješenje o utvrđivanju prava iz točke II. i III. ove Odluke
donosi nadležno radno tijelo Zastupničkog doma Sabora Republike
Hrvatske.

Provedba ostalih odredbi ove Odluke u djelokrugu je čelnika tijela
iz točke I. ove Odluke.

VIII.

Stupanjem na snagu ove Odluke prestaje vrijediti Odluka o mjerilima
za utvrđivanje plaće i drugih primanja koja pripadaju sucima
Ustavnog suda Republike Hrvatske, nositeljima pravosudnih dužnosti i dužnosnicima
koje imenuje i razrješuje Sabor Republike Hrvatske ("Narodne novine",
br. 87/94., 20/95. i 73/95.).

IX.

Ova Odluka stupa na snagu danom objave u "Narodnim novinama".

Klasa: 120-01/94-05/023

Zagreb, 1. veljače 1996.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**akademik Vlatko Pavletić,** v. r.

Odluka, NN 11/1996-157